சோழர் அரசியலிலும் சமூக அரங்கிலும் இப்போர்க்குடிகளின் ஆதிக்கம் வளரத் தொடங்குகிறது. வைணவ நூல்கள், விக்கிரம சோழனின் மெய்க்காப்பாளனாகத் திகழ்ந்த திருவெள்ளறையைச் சேர்ந்த பொன்னன் என்ற (அகம்பாடிய) மறவன், இராமானுஜரின் சீடனாகிப் பிள்ளை உறங்காவில்லிதாசன் என்ற தாஸ்ய நாமம் பெற்று, இராமானுஜரின் உயர்குலச் சீடர்களாகிய கூரத்தாழ்வான், முதலியாண்டான் ஆகியோரைவிட உயர்வாக மதிக்கப்பட்ட வரலாற்றை விரிவாகவே பதிவு செய்துள்ளன.